CELEX: 32009R0202
Language: lt
Date: 2009-03-16 00:00:00
Title: 2009 m. kovo 16 d. Komisijos reglamentas (EB) Nr. 202/2009, iš dalies keičiantis Reglamentą (EB) Nr. 600/2005 dėl preparatų Bacillus licheniformis DSM 5749 ir Bacillus subtilis DSM 5750 naudojimo kombinuotuosiuose pašaruose, kuriuose yra natrio lazalocido (Tekstas svarbus EEE)

17.3.2009   
            
            
               LT
            
            
               Europos Sąjungos oficialusis leidinys
            
            
               L 71/8
            
         
      KOMISIJOS REGLAMENTAS (EB) Nr. 202/2009
   2009 m. kovo 16 d.
   iš dalies keičiantis Reglamentą (EB) Nr. 600/2005 dėl preparatų Bacillus licheniformis DSM 5749 ir Bacillus subtilis DSM 5750 naudojimo kombinuotuosiuose pašaruose, kuriuose yra natrio lazalocido
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatyta tokio leidimo suteikimo pagrindas bei tvarka.
            
         
               (2)
            
            
               Mikroorganizmų grupei priskiriamus preparatus Bacillus licheniformis DSM 5749 ir Bacillus subtilis DSM 5750 leista naudoti neribotą laiką pagal Tarybos direktyvą 70/524/EEB (2) kaip pašarų priedą kiaulėms paršavedėms – Komisijos reglamentu (EB) Nr. 1453/2004 (3), mėsiniams kalakutams ir veršeliams iki trijų mėnesių – Komisijos reglamentu (EB) Nr. 600/2005 (4), kuris iš dalies pakeistas Komisijos reglamentu (EB) Nr. 2028/2006 (5), penimoms kiaulėms ir paršeliams – Komisijos reglamentu (EB) Nr. 2148/2004 (6). Vėliau šis priedas, kaip naudojamas produktas, įtrauktas į Bendrijos pašarų priedų registrą pagal Reglamento (EB) Nr. 1831/2003 10 straipsnį.
            
         
               (3)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas iš dalies pakeisti šių preparatų leidimą, kad preparatus būtų galima naudoti mėsinių viščiukų pašaruose, kuriuose yra kokcidiostato natrio lazalocido, skirto mėsiniams kalakutams. Kartu su prašymu pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (4)
            
            
               Europos maisto saugos tarnyba 2008 m. spalio 22 d. nuomonėje padarė išvadą, kad pašarų priedų Bacillus licheniformis DSM 5749 ir Bacillus subtilis DSM 5750 suderinamumas su natrio lazalocidu buvo patvirtintas (7).
            
         
               (5)
            
            
               Reglamento (EB) Nr. 1831/2003 5 straipsnyje išdėstytos sąlygos įvykdytos.
            
         
               (6)
            
            
               Todėl reikėtų atitinkamai iš dalies pakeisti Reglamentą (EB) Nr. 600/2005.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 600/2005 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 16 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1. Direktyva, panaikinta Reglamentu (EB) Nr. 1831/2003.
   
      (3)  OL L 269, 2004 8 17, p. 3.
   
      (4)  OL L 99, 2005 4 19, p. 5.
   
      (5)  OL L 414, 2006 12 30, p. 26.
   
      (6)  OL L 370, 2004 12 17, p. 24.
   
      (7)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės nuomonė dėl mikroorganizmų produkto Bioplus 2B (Bacillus licheniformis ir Bacillus subtilis) suderinamumo su natrio lazalocidu. EMST leidinys (2008) 841, p. 1–7.
   
      PRIEDAS
      Reglamento (EB) Nr. 600/2005 III priedo įrašas E 1700, Bacillus licheniformis DSM 5749 ir Bacillus subtilis DSM I5750, pakeičiamas taip:
      
         
                     EB Nr.
                  
                  
                     Priedas
                  
                  
                     Cheminė formulė, aprašas
                  
                  
                     Gyvūno rūšis arba kategorija
                  
                  
                     Ne vyresni kaip
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Kolonijas sudarančio vieneto (KSV)/kg visaverčio pašaro
                  
               
                     Mikroorganizmai
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (Santykiu 1/1)
                  
                  
                     
                        Bacillus licheniformis DSM 5749 ir
                     
                        Bacillus subtilis DSM 5750 mišinys, kurio sudėtyje yra ne mažiau kaip 3,2 × 109 KSV/g priedo (1,6 × 109 kiekvienos bakterijos)
                  
                  
                     Mėsiniai kalakutai
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                     Galima naudoti kombinuotuosiuose pašaruose, kurių sudėtyje yra kokcidiostatų:
                     diklazurilo, halofuginono, natrio monensino, robenidino, maduramicino amonio ir natrio lazalocido.
                  
                  
                     Neribotam laikui
                  
               
                     Veršeliai
                  
                  
                     3 mėnesių
                  
                  
                     1,28 × 109
                     
                  
                  
                     1,28 × 109
                     
                  
                  
                     Priedo ir premikso vartojimo instrukcijose nurodyti laikymo temperatūrą, laiką ir stabilumą granuliuojant.
                  
                  
                     Neribotam laikui“